**JONAVOS R. UŽUSALIŲ** **MOKYKLOS-DAUGIAFUNKCIO CENTRO**

**KORUPCIJOS PREVENCIJOS PROGRAMOS ĮGYVENDINIMAS 2021 METAIS**

**2021-12-28**

Jonavos r. Užusalių mokyklos-daugiafunkcio centro 2020–2022 metų korupcijos prevencijos programa patvirtinta 2020 m. sausio 6 d. įsakymu Nr. V-1.

Numatyti šie programos tikslai:

1. Formuoti mokyklos bendruomenės pilietinę antikorupcinę poziciją ir didinti teisinį sąmoningumą.

2. Mažinti korupcijos pasireiškimo galimybių atsiradimą.

3. Užtikrinti skaidrią ir veiksmingą veiklą mokykloje.

Tikslams įgyvendinti numatyti šie uždaviniai:

1. siekti, kad visų sprendimų priėmimo procesai būtų skaidrūs, atviri ir prieinami mokyklos bendruomenei;

2. užtikrinti efektyvų numatytų priemonių įgyvendinimą ir priemonių plano įgyvendinimo administravimą;

3. didinti antikorupcinio švietimo sklaidą mokykloje.

4. ugdyti mokinių bendrąsias kompetencijas, vertybines nuostatas: pagarbą demokratijos vertybėms, sąžiningumą, atsakomybę už veiksmus ir poelgius;

5. sudaryti sąlygas darbuotojams dalyvauti mokymuose, seminaruose korupcijos prevencijos klausimais.

Iki 2021 m. sausio 31 d. direktorė Audronė Kvedaravičienė organizavo darbuotojų praėjusių kalendorinių metų veiklos vertinimą pagal Lietuvos Respublikos teisės aktus.

Parengtas ir 2021-04-23 įsakymu Nr. V-17 patvirtintas Pedagogų etikos kodeksas.

Direktorė Audronė Kvedaravičienė 2021 m. vasario 23 d. mokyklos tarybos posėdyje Nr. 2V-3 informavo mokyklos bendruomenę apie mokyklos biudžetinių metų ūkinę-finansinę veiklą 2020 m.

Direktoriaus pavaduotojas ūkiui Raimundas Jaloveckas teisės aktų nustatyta tvarka interneto svetainėje skelbia informaciją apie numatomus, vykdomus viešuosius pirkimus ir jų rezultatus.

Mokyklos darbuotojai, kuriems privalu pateikti privačių interesų deklaracijas, jas pateikė iki 2021 m. kovo 1 d.

Iki spalio 31 d. atliktas korupcijos pasireiškimo tikimybės nustatymas viešųjų pirkimų organizavimo srityje. Atlikus analizę, konstatuotina, kad teisinis reglamentavimas ir jo įgyvendinimas yra pakankami, kad būtų užkirstas kelias pasireikšti korupcijai vykdomuose viešuosiuose pirkimuose. Korupcijos pasireiškimo tikimybė yra maža. Mažos vertės viešųjų pirkimų organizavimo ir vykdymo tvarkos apraše ir Supaprastintų viešųjų pirkimų taisyklėse neįteisintas komisijos sudarymas, sudėties atnaujinimas, narių skyrimas, atsakomybė. Siūlymas dėl korupcijos rizikos veiksnių neigiamos įtakos panaikinimo: iki 2021 m. gruodžio 31 d. patikslinti Mažos vertės pirkimų organizavimo ir vykdymo tvarkos aprašą ir Supaprastintų viešųjų pirkimų taisykles.

Direktoriaus pavaduotoja ugdymui gruodžio mėn. atliko 5-10 klasių mokinių apklausą apie klasių savybes, kurių suvestinė paskalbta mokyklos stende, klasių auklėtojams perduotos klasių mokinių nuomonės, kurias siūloma panaudoti planuojant klasių veiklos priemones, siekiant ugdyti mokinių pilietiškumo, draugiškumo, tarpusavio pagalbos nuostatas.

Antikorupcinio švietimo temos integruotos į etikos pamokas:

* 2021-02-23, 9 kl. „Diskriminacija. Kaip kovoti su neteisybe?“;
* 2021-09-21, 8 kl. „Kas visuomenėje kontroliuoja moralės normas?“;
* 2021-10-21, 9 kl. „Nusikaltimas kaip pramoga“;

2021-12-13 9 kl. mokiniai technologijų pamokoje supažindinti su antikorupcijos sąvoka, priežastimis, dalyvavo virtualioje apklausoje „Korupcijos reiškinys: esmė, priežastys, požymiai“ ([www.skaidrumozenklelis.lt](http://www.skaidrumozenklelis.lt)).

Organizuojant mokinių priėmimą į mokyklą, privalu vadovautis Jonavos rajono savivaldybės tarybos patvirtintu Priėmimo į Jonavos rajono savivaldybės bendrojo ugdymo mokyklas tvarkos aprašu.

Pranešimų apie mokyklos darbuotojų galimai korupcinius veiksmus negauta.

Direktoriaus pavaduotoja ugdymui dalyvavo antikorupcijos prevencijos seminaruose: 2021-02-25 „Skaidrumo link: pradėkime nuo mokyklos“, 2021-11-16 "Korupcijos samprata ir pasireiškimas Lietuvoje. Interesų konfliktai ir jų valdymas“.

2021-12-28 mokytojų tarybos posėdyje pedagogus supažindino su korupcijos prevencijos programos ir plano 2021 m. įgyvendinimu.

Direktoriaus pavaduotoja ugdymui Rima Jarusevičiūtė